CELEX: C2007/096/18
Language: sk
Date: 2007-04-28 00:00:00
Title: Vec C-383/05: Rozsudok Súdneho dvora (prvá komora) z 22. marca 2007 (návrh na začatie prejudiciálneho konania, ktorý podal Cour de cassation – Belgicko) – Raffaele Talotta/Belgicko (Sloboda usadiť sa — Článok 52 Zmluvy ES (zmenený, teraz článok 43 ES) — Daňovník nerezident, ktorý vykonáva samostatnú zárobkovú činnosť — Stanovenie minimálneho základu dane len vo vzťahu k daňovníkom nerezidentom — Odôvodnenie dôvodmi verejného záujmu — Efektívnosť daňových kontrol — Neexistencia)

28.4.2007   
            
            
               SK
            
            
               Úradný vestník Európskej únie
            
            
               C 96/12
            
         Rozsudok Súdneho dvora (prvá komora) z 22. marca 2007 (návrh na začatie prejudiciálneho konania, ktorý podal Cour de cassation – Belgicko) – Raffaele Talotta/Belgicko
   (Vec C-383/05) (1)
   
   (Sloboda usadiť sa - Článok 52 Zmluvy ES (zmenený, teraz článok 43 ES) - Daňovník nerezident, ktorý vykonáva samostatnú zárobkovú činnosť - Stanovenie minimálneho základu dane len vo vzťahu k daňovníkom nerezidentom - Odôvodnenie dôvodmi verejného záujmu - Efektívnosť daňových kontrol - Neexistencia)
   (2007/C 96/18)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour de cassation
   Účastníci konania pred vnútroštátnym súdom
   
      Dovolateľ: Raffaele Talotta
   
      Ďalší účastník konania: Belgicko
   Predmet veci
   Návrh na začatie prejudiciálneho konania – Cour de cassation (Belgicko) – Výklad článku 43 Zmluvy ES – Vnútroštátna právna úprava umožňujúca uplatniť minimálny základ dane len vo vzťahu k daňovníkom nerezidentom
   Výrok rozsudku
   Článku 52 Zmluvy ES (zmenený, teraz článok 43 ES) odporuje právna úprava členského štátu, akou je právna úprava vyplývajúca z článku 342 § 2 zákonníka o dani z príjmov z roku 1992 a z článku 182 kráľovského nariadenia z 27. augusta 1993 vykonávajúceho zákonník o dani z príjmov z roku 1992, ktorá stanovuje minimálny základ dane len vo vzťahu k daňovníkom nerezidentom.
   
      (1)  Ú. v. EÚ C 10, 14.1.2006.